 Proza - : - Concursul de rechesan gheorghe : - Concursul de rechesan gheorghe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > o amintire... (Poezie) > in capul... (Proza) > Mos Nicolae... (Proza) > papusi din... (Poezie) > niciodata... (Poezie) > amintiri din... (Poezie) > fata din... (Poezie) > macabra... (Poezie) > iarba verde... (Poezie) > cititorul de... (Poezie) > poemul... (Poezie) > liftierele ... (Poezie) > Conversatie... (Proza) > tot ceea ce... (Poezie) > alef 1 ... (Poezie) > Notorietate ... (Personale) > Belerophon... (Proza) > ex aequo ... (Poezie) > xxx ... (Personale) > in capul... (Proza) > Saphardine... (Poezie) > citindu-l pe... (Poezie) > interviu cu... (Proza) > O ciorba... (Poezie) > Boul Apis cu... (Poezie) > in capul... (Proza) > in capul... (Proza) > in capul... (Proza) > Rezervatia ... (Poezie) > amintire din... (Poezie) > sopirla ... (Poezie) > Salciile... (Poezie) > Dupa-amiaza... (Poezie) > soarele ca... (Poezie) > domnisoara... (Poezie) > note pentru... (Poezie) > riduri... (Poezie) > Adelina... (Proza) > Kilometrul... (Proza) > Umbre fara... (Poezie) > Un geto-dac... (Proza) > pastel... (Poezie) > antiFabula ... (Poezie) > ... (Poezie) > Despuierea... (Poezie) > Despuierea... (Poezie) > Oala... (Poezie) > Antineea si... (Proza) > poem de 23... (Poezie) > caniculare 1... (Poezie) > Homer a fost... (Personale) > O lansare de... (Proza) > Conversatie... (Proza) > De ce nu... (Proza) > peisaj cu... (Poezie) > poem barbar... (Poezie) > Aureea, mon... (Proza) > cool ... (Poezie) > Visul rimei... (Poezie) > Ora la care... (Proza) > Falie ... (Poezie) > Saptamina... (Poezie) > O ilustrata... (Proza) > Concupiscenc... (Proza) > Garda Rosie... (Proza) > pastel... (Poezie) > tonuri... (Poezie) > Aud cum... (Proza) > Stop-cadru... (Poezie) > Grajdarul... (Proza) > Fructe de... (Proza) > Un deces... (Proza) > Peisaj de... (Proza) > Un client... (Proza) > in abis nu... (Proza) > Cind va... (Personale) > dicteu in... (Poezie) > Poem cu dus... (Poezie) > A zecea... (Proza) > Minunea ... (Proza) > ipostazele... (Personale) > Avatarurile... (Proza) > Nu sforai,... (Poezie) > iepurele lui... (Proza) > inventar pe... (Poezie) > Violent,... (Proza) > Eheu, bre... (Personale) > Mnemotehnic ... (Poezie) > Palpembra ... (Proza) > Meniul zilei... (Poezie) > Maestrul si... (Proza) > Poveste ... (Poezie) > Un gind... (Personale) > interviu... (Proza) > Poema ca o... (Poezie) > in fiecare... (Proza) > Senzorial... (Poezie) > senzorial... (Poezie) > senzorial... (Poezie) > Rondbos ... (Poezie) Traduceri ale acestui text 0 Comentariile membrilor > reddit_url='http:  www.poezie.ro index.php prose 13922589 Concursul' > Vizionari: 1469 > Concursul proza [ ] - - - - - - - - - - - - - - - - - - - - - - - - - de rechesan gheorghe [danrec ] 2010-01-07 | | "We are like roses that have never bothered to bloom when we should have bloomed and it is as if the sun has become disgusted with waiting" ( Charles Bukowski- Finish ) Dimineata cenusie de iarna, imbibata de apa ca un burete flescait, se iveste lent din picla. Aerul freamata sub biciuirea rafalelor reci de ploaie, e frig, un frig umed si parsiv, care inteapa pina la os, iar mazarichea loveste orizontal, biciuind fetele crispate ale concurentilor.Un tremur necontrolat imi alearga de-a lungul gambelor si un ghemotoc de emotii mi se-nghesuie gretos sub diafragma. Sunt nelinistit desi n-am motive, ma aflu intr-o forma nemaipomenita. Nu vad de ce n-as fi, timp de jumatate de an mi-am supus corpul celor mai dure exercitii, am urcat pante abrupte cu un rucsac de pietroaie in spate, am pedalat sute de kilometri prin arsita, ploaie si vint, m-am scufundat in cazi umplute cu gheata si m-am hranit riguros cu tot ceea ce poate provoca indigestie unui om obisnuit. Sunt pregatit pentru competitie mai mult decit oricare dintre cei de fata. Ma aliniez la linia de start, fac citeva miscari de incalzire si trag cu coada ochiului la ceilalti competitori. Nu mi-e teama de niciunul, sunt niste amatori sau cel mult o mina de mercenari platiti ca sa cistige un trofeu care pentru ei nu are nicio semnificatie. Pentru noi, cei din cartierul Toamnei, Sarbatoarea Verzei reprezinta ceea ce e Festivalul de la Rio pentru scolile de samba sau celebrarea florii de cires pentru galbejitii ciudati din Kyoto. Mahalaua, intinsa la marginea de sud a metropolei, e o comunitate de zarzavagii smecheri care traiesc din cultivarea verzei. Maidanele de pe cuprinsul ei sunt plantate exclusiv cu aceasta leguminoasa. Fiecare sandrama de pe cele trei strazi principale ale cartierului e inconjurata cu rasaduri de varza, gospodinele le pun si-n loc de muscate in glastre, iar tincii, cind li se sparge balonul de fotbal, rezolva repede impasul,sarind intre razoare si luind o capatina verde in loc de minge. in fiecare an, la inceputul lui decembrie, in piata din centrul cartierului se ridica zigurate din sute de tone de varza, contraforti din poloboace burduhanoase pline de curechi murat se-nsira in jur, delimitind domeniul fiecarei familii de varzari care-si impart monopolul acestei legume. Se maninca bineinteles varzari, placinte dospite cu varza acra, se bea moare de curechi din oale de lut pintecoase si toate discutiile au ca punct de interes, ori un insecticid eficace impotriva fluturelui alb, fie o noua varietate de Brassica oleracea cu foi late. Punctul culminant al chermezei, defilarea de pe Sambodrom, este concursul de pedalat in varza acra. Vreau sa-i asigur pe cei care zimbesc dispretuitor sau ridica mirati din sprincene,ca e o treaba serioasa. O competitie asemanatoare are loc dupa stiinta mea, doar in tirgul bielorossian Brzetk, cu diferenta ca acolo maladetii se-ntrec sa razbata la liman intr-o copaie plina cu bors de sfecla rosie! in ziua intrecerii, reprezentantii Confreriei Celor Trei Strazi aduc in hala noua poloboace uriase, cam de cite 15 hectolitri fiecare, pline ochi cu cu varza murata, doar din soiul autohton, cu capatina cit teasta de om, cu frunza teapana si mustoasa, nu fitosenii brabanteze crescute pe burete ud la lumina becului, sau buruieni pack-choi care se flescaie ca zdrentele cind dau de sare. Se pare ca solul tarlalelor noastre,incropite pe locul fostelor abatoare si a gropilor de gunoi, bogat in nutrienti organici si deseuri de plastic nedegradabile prieste de minune acestei plante, altfel nu se poate explica rodnicia ei debordanta. in fiecare butie e fixat un cadru de bicicleta fara roti, ale carei pinioane sunt conectate la un cilidru din scinduri, in asa fel incit rotind pedalelele, calandrul sa invirta sutele de capatini de curechi care plutesc in zeama acra. Se-ntelege ca atit virtosenia foilor cit si concentratia in sare este important pentru ca solutia sa fie suficient de viscoasa si sa opuna rezistenta la amestecare.Este declarat invingator cel care reuseste sa pedaleze cit mai multe ore in hirdau. Anul acesta,strada "Septembrie insorit" s-a hotarit sa spulbere suprematia celor din "Octombrie Rosu",care au cistigat competitia trei ani la rind si m-a ales pe mine s-o reprezint. Ca un adevarat profesionist am acceptat cu bucurie. E adevarat, n-am fost intotdeauna un plantator de varza, am avut alte aspiratii in viata, am vrut sa devin arhitect, dar mina soartei e imprevizibila, uneori te trage afara, alteori te-mpinge mai adinc in rahat. Se da startul. Nu cu un pistolet cu capse ca si la concursurile de atletism, ci in mod original, lovind o caldare de tabla cu o capatina cruda. Dangatul ni se reverbereaza-n timpane si alergam crispati cei douazeci de metri care ne despart de hirdaiele cu varza. Sunt primul care plonjeaza fara preget in moarea tulbure. O ghilotina de gheata imi reteaza corpul in doua si damful acru-sulfuros imi inteapa violent narile. Majoritatea concurentilor poarta costume de neopren, eu m-am intolit cu straiele obisnuite ale plantatorilor, flanela de bumbac verde, pieptar de lina toarsa in casa, pantaloni de trening si tenisi made in Taiwan. Singura protectie impotriva frigului si a coroziunii e un strat consistent din osinza de porc cu care mi-am uns sezutul si coapsele. Ma infig cu talpile in pedale, calandrul scirtiie si pune in miscare capatinile palide care plescaie sinistru in zeama salcie. intru in ritmul familiar al miscarii uniform-sacadate si-l ignor pe chalengerul Octombrie, Stelea zis "Belea", un galigan musculos cu fruntea tesita si ochi aposi de amfibian,care poarta un costum purpuriu captusit cu silicon si care-mi arunca amenintari banale printre dintii ingalati. Prima ora trece repede. Ma concentrez asupra miscarii, ii aud pe ceilalti cum gifiie si pedaleaza cu spor, aclamatiile fanilor s-au stins si sunt singur, doar eu si varza care trebuie invinsa. Cel dintii care cedeaza e nea Victor, de pe strada noastra. La virsta lui nu trebuia sa mai participe la concurs. Are aterioscleroza si s-a invinetit ca o patlagica, cred ca a facut un infarct. Au chemat ambulanta si l-au carat urgent la spital, iar competitia continua.Poate ca regulamentul ar trebui sa impuna un examen medical eliminator ca sa se evite pe viitor accidentele de acest soi. in stinga mea pedaleaza o huiduma obeza, nu-l cunosc, a fost angajat de cei de pe "Octombrie rosu" sa-i tina trena lui "Belea". E leoarca de sudoare, transpiratia ii musteste prin costum, respira gijiit, astmatic, nu-i dau mai mult de inca o ora in sa. imi pastrez ritmul, e important, pentru ca daca incerci sa o lasi mai moale, arbitrii care se plimba printre hirdaie te atentioneaza si cind incerci sa iei viteza, efortul ca sa rotesti din nou masa de curechi iti taie respiratia si-ti innoada tendoanele. imi ridic privirile spre ceasul enorm, atirnat deasupra tribunei.Au trecut 3 ore si 33 de minute de cind s-a dat startul. Asa cum am prevazut, grasanul de linga mine prabuseste cu fata-n jos in butoiul cu varza. Au mai renuntat imediat inca doi concurenti, ambii de pe "Noiembrie rodnic". Amatori neantrenati veniti doar sa-i admire copiii, amantele si vecinii sau sa infulece curechi cu slanina! Ploaia se inteteste si se transforma in lapovita.Suntem uzi complet, pina la briu murati in zeama acra, pe spinare biciuiti de rafalele inghetate. Spectatorii s-au imputinat, au ramas doar vecinii, prietenii si familiile care scandeaza incurajari tot mai anemice, zgribuliti sub umbrele si pelerine de plastic verde. imi amintesc ultimul meu concurs. Atunci, dupa opt ore de pedalat in butoi, am sucombat sub lovitura unei crampe violente care mi-a paralizat coapsele si pentru al treilea an consecutiv, trofeul rivnit de toti varzarii a ajuns la "Octombrie rosu". Astazi trebuie sa inving, nu doar pentru satisfactia clanului meu, trebuie sa reusesc pentru a-mi dovedi mie insumi ca sunt nu numai un veritabil varzar, ci si un luptator glorios. Pedalam de aproape sapte ore. Simt cum se apropie clipa cea mai grea, minutul in care acidul lactic acumulat in fibrele musculare iti reteaza conexiunile. imi simt muschii noduri de durere, frigul ma inteapa in coaste, dar merg mai departe, fiindca posed inca resurse nebanuite si n-am de gind sa renunt. Am mai ramas trei, eu, Stelea si Galbete, un individ de virsta mea, inalt, ciolanos, specializat in finisuri prelungite. Daca trec de el, partida e cistigata, fiindca celalalt se dopeaza. Arbitrii stiu asta, dar nu se sinichisesc, insa odata trecut efectul cocteilului de nandrolon, amfetamine si hormoni de maimuta, va cadea ca un sobolan inghetat in zeama de varza. String din dinti si imping pedalele cu putere, de parca as urca coasta unei ripe. Junghiul din coaste e tot mai chinuitor. Ca sa nu-l mai simt, incerc sa ma gindesc la ceva placut, complet diferit de realitatea in care ma zbat. Dupa o vreme reusesc sa poposesc intr-o dupa-amiaza torida de iulie. Ma regasesc intr-o poiana mica, trintit pe spate in iarba, inconjurat de zumzetul ginganiilor, de fosnetul racoros al arinilor si privesc rotocoalele albe, pufoase,aflate intr-o plutire iluzorie pe cerul azuriu. O amorteala placuta imi invaluie membrele, plutesc odata cu norii, dar brusc un miros familiar, mai puternic decit aroma ierbii, a pamintului cald si a aerului imbalsamat de parfumul lacrimioarelor salbatice, imi inunda narile. Adriana se apropie cu pasi neauziti de nimfa zglobie, buzele ei moi imi potopesc gura, musc usor din carnea lor de caisa calda, vie si un val de singe imi clocoteste nestavilit prin artere.inima mi se dilata de fericire, ma sufoc, incerc sa imi umplu plaminii cu oxigen, dar ma-nvaluie implacabila o picla verde si acra. Talpile imi aluneca de pe pedale, vad ca prin ceata cifrele rosii ale cronometrului pilpiind naclaite, ma opintesc inutil, pierd ritmul si ma prabusesc in saramura curechiului, care ma inghite ca o mlastina lacoma. Ma trezesc din lesin in ambulanta. Am pierdut inca o data concursul. Stelea sau celalalt topaie de bucurie in clipa aceasta, agitind "Varza de smarald" deasupra capului, pupindu-se cu suporterii care urla exaltati. Desi mi-e rau, vomit si ma injunghie durerea in tot corpul, nu am voie sa ma consider batut si sa cad in depresie. La anul,voi participa din nou si voi invinge. Atunci, la vestea triumfului meu, poate se va intoarce si Adriana acasa! | index 'pageview'); 